cyanic-selkie/wikianc huggingface dataset:
Scarelus
Levevis
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
Utbredelse
Slekten er utbredt i Malaysia, Filippinene og Indonesia øst til Java.
Plaza Tlaxcoaque
Plaza Tlaxcoaque er en plass sør i Mexico bys historiske sentrum, i det som tidligere utgjorde bydelen Tlaxcoaque. Plassen ble anlagt på 1600-tallet, og markerte tradisjonelt den sørlige bygrensa. Den tilhører i dag nabolaget Colonia Obrera. På plassen ligger Capilla de la Santísima Concepción, som er bygd i barokk stil.
Nord-Kypros i Tyrkvisjonens sangkonkurranse
Nord-Kypros i Tyrkvisjonens sangkonkurranse er en oversikt over Den tyrkiske republikken Nord-Kypros' deltakelser og resultater i Tyrkvisjonens sangkonkurranse. Nord-Kypros debuterte i den første konkurransen som ble arrangert i 2013, og regionen har deltatt i alle arrangerte konkurranser med unntak av i 2014. Regionens beste plassering i konkurransen er en niendeplass fra 2015.
Bakgrunn
Nord-Kypros utgjør den nordlige delen av Kypros, en region hvor om lag 99% av befolkningen er tyrkisktalende tyrkisk-kyprioter. I konkurransesammenheng omtales og presenteres republikken som et land. Tyrkiskspråklige Kıbrıs Genç TV i Nikosia står bak valget av regionens representanter og organiserer deltakelsene i den internasjonale konkurransen. TV-kanalen velger representant gjennom finaler eller interne valg.
Historie
I 2013 og 2014 ble det arrangert regionale finaler i Birinci Medya Plaza i Nikosia, med henholdsvis 10 og 4 deltakermelodier. I 2013 vant søskenduoen Gommalar (Simge og Aytunç Akdoğu) den nordkypriotiske finalen med melodien «Ayrıntılar». I Tyrkvisjonens sangkonkurranse fremførte duoen deres egenskrevne ballade «Havalanıyor», og oppnådde en tiendeplass i finalen. İpek Amber vant retten til å representere Nord-Kypros i Tyrkvisjonens sangkonkurranse i Kazan i Tatarstan i 2014, men regionen trakk seg senere fra konkurransen dette året. Delegasjonen, som reiste med nordkypriotiske pass, fikk ikke innreisetillatelse til arrangørbyen som følge av at republikken ikke er anerkjent som et eget land av Den russiske føderasjon. Amber representerte Nord-Kypros det påfølgende året, da konkurransen ble arrangert i Istanbul i Tyrkia, hvor hun oppnådde en niendeplass.
I 2016 bekreftet Nord-Kypros at regionen skulle delta, og det ble annonsert en regional finale i november samme år. Det ble hverken arrangert regionale eller internasjonale konkurranser i perioden fra til. I forkant av Tyrkvisjonens sangkonkurranse i 2020 gjorde Kıbrıs Genç TV et internt valg av musikeren Çağıl İşgüzar, som deltok med melodien «Acıtır hep hayallerim».
Cerro La Cruz del Marqués
Cerro La Cruz del Marqués er den høyeste fjelltoppen i fjellkjeden Ajusco sør i Mexicos føderale distrikt. Toppen befinner seg 3 930 meter over havet. Den er en del av Cumbres del Ajusco nasjonalpark.
Bernhard Henry Singer
Benhard Henry «Benno» Singer (født 28. februar 1875 i Budapest, død 17. mai 1934 i Dublin) var en ungarsk født impresario med britisk statsborgerskap.
Singer fikk oppdraget med å organisere underholdningsavdelingen ved det norske grunnlovsjubileet 1914, og kom da til Kristiania. Underholdningen ved Jubileumsutstillingen på Frogner 1914 omfattet bl.a. «kongolandsbyen». Etter at utstillingen var slutt fikk han pusset opp teateret Tivoli. Han stiftet revyscenen Theatre Moderne i Tivolihaven. Første oppsetning var lystspillet «Futt» (1915), der August Schønemann og Signe Heide Steen hadde hovedrollene. Theatre Moderne ble innstilt da Benno Singer forlot Norge i 1925.
Han tok ansvar for å opprette Norges første permanente operascene, Opera Comique i 1918. Operaen holdt til i Stortingsgata 16, hvor det også senere har vært teatervirksomhet (Casino Teater 1921–1928, Oslo Kinematografer 1928–1941, Deutsches Theater 1941–1944, Det Norske Teateret 1945–1985, Christiania teater 2006-)
Eliteserien i bandy for menn 2017/18
Eliteserien i bandy for herrer 2017/18 var det øverste nivået i norsk bandy sesongen 2017/18. Serien varte fra 10. november 2017 til 11. februar 2018. Vinneren av seriespillet, Solberg, ble kåret til seriemester, og eliteserien var dessuten grunnlaget for et sluttspill om norgesmesterskapet. De åtte best rangerte lagene gikk til sluttspillet.
Kvalifisering til eliteserien 2018/19
Konnerud beholdt plassen i eliteserien.
Holiday Magic
Holiday Magic var et amerikansk MLM-selskap etablert i 1964 av William Penn Patrick.
Opprinnelse
Etter flere mislykkede forsøk på å drive forretning med påfølgende konkurser, kjøpte den 33 år gamle Patrick et parti med kosmetikkprodukter i 1964 og grunnla samtidig selskapet Holiday Magic Inc. Han begynte da å selge distributørskap i dette selskapet.
Patrick hentet mye av sin inspirasjon fra Alexander Everett, en kontroversiell britisk kursholder og konsulent innen selvutvikling. Everett ble senere en av Patricks samarbeidspartnere som tilbyder av kurs gjennom selskapet Mind Dynamics'. Metodene som ble brukt på disse kursene var meget kontroversielle. Patrick kjøpte opp dette selskapet i 1970.
Santa Catalina (Uruguay)
Santa Catalina er en by i Soriano-departementet i det sørlige Uruguay. Byen har om lag 1 053 innbyggere.
Holiday Magic
Opprinnelse
Den unge Larry Stephen Huff hadde også en sentral rolle i etableringen av Holiday Magic. Han etablerte i 1990-årene sitt eget pyramideselskap FutureNet.
Santa Catalina (Uruguay)
Befolkning
Santa Catalina har 1 053 innbyggere (beregning 2004)
Holiday Magic
Juridiske problemer
Fra 1972 støtte Holiday Magic på en rekke juridiske utfordringer, og selskapet ble etterforsket for brudd på markedsføringslov og forbudet mot pyramidespill i en rekke land. I Sverige ble selskapet ilagt en bot på 2 millioner svenske kroner. I USA konkluderte Federal Trade Commission i 1973 med at selskapet opererte i strid med lovverket. William Penn Patrick rakk ikke å bli dømt, fordi han samme måned omkom i en flystyrt. Sammen med de mange juridiske granskingene verden rundt medførte hans bortgang at selskapet ble oppløst i 1974.
Santa Catalina (Uruguay)
Befolkning
Kilde:
Transport
Ruta 2 forbinder Santa Catalina med Nueva Palmira.
Holiday Magic
Juridiske problemer
Flere av Patricks nære medarbeidere er senere blitt dømt for kriminelle handlinger gjennomført i andre selskaper.
Virksomheten i Norge
I Norge regnes Holiday Magic av mange som det første store selskapet som omsatte varer i et pyramidelignende system. Nye medlemmer ble vervet med løfter om god fortjeneste. Selskapet kom imidlertid raskt i myndighetenes søkelys, og Forbrukerombudsmannen ila i november 1973 forbud mot ytterligere verving av distributører.
Seks nordmenn ble anmeldt og tiltalt for bedrageri og brudd på lotteriloven, men alle ble frifunnet. Blant disse var Rino Solberg som drøyt 20 år senere skulle etablere nettverksselskapet Better Globe. Under rettssaken kom det frem at salg av produkter utgjorde bare noen få prosent av den totale omsetningen. Deltakerne ble lokket med utsikter til svært høye inntekter, og betalte inn mellom 1.500 og 25.000 kroner hver for selgeropplæring og retten til å videreselge produktene og kursene. Ca. 80 % av disse inngangsbillettene ble utbetalt som vervepremie til medlemmer lenger oppe i salgsorganisasjonen.
Mange nordmenn tapte store penger på Holiday Magic. Avisen VG skrev om en deltaker som satt igjen med et tap på 146.000 kr og om en annen person som begikk selvmord etter å ha blitt påført en gjeld på 40.000 kroner i forbindelse med sin deltakelse i konseptet. Et mindre antall nordmenn tjente store penger på pyramidespillet.
Ettermæle
Holiday Magic har i etterkant vært brukt som eksempel på hvordan nye svindelkonsepter kan gjøre stor suksess, og selskapet har også blitt omtalt som et av historiens største pyramidespill. Totalt var 80.000 personer involvert, og disse spyttet inn totalt 250 millioner dollar. I Norge gikk 921 forhandlere inn med ca. 30 millioner kroner totalt.
I Norge ble rettssaken et signal om at lotteriloven ikke var tilstrekkelig oppdatert til å kunne felle slike nye pyramidespill. Også i Sverige avslørte utbredelsen av Holiday Magic at lovverket var mangelfullt.
Selgerkursene som ble benyttet for å skolere medlemmene i Holiday Magic dannet grunnlaget for begrepet LGAT (Large Group Awareness Trainings).
USA under Vinter-OL 2022
USA deltok under Vinter-OL 2022 i Beijing i Kina i perioden 4. til 20. februar 2022.
30px|Hurtigløp på skøyter Hurtigløp på skøyter
Kvalifikasjon nøkkel: Q - Kvalifisert til neste runde; FA - Kvalifisert til finalen (gullmedalje); FB - Kvalifisert til bronsemedaljeløp; FC - Kvalifisert til løp om 5. plass; FD - Kvalifisert til løp om 7. plassen
Städel
Städel offisielt Städelsches Kunstinstitut und Städtische Galerie er et kunstmuseum i Frankfurt am Main, innviet i 1816.
Museet huser verk av blant andre Jan van Eyck, Rembrandt, Botticelli, Jan Vermeer, Edgar Degas, Henri Matisse, Claude Monet og Pierre-Auguste Renoir.
Peresjtsjepyne
Peresjtsjepyne (ukrainsk: Перещепине) er en by i Dnipropetrovsk oblast (provins) i Ukraina. Den ligger omkring 100 km nord for Dnipropetrovsk. Byen hadde 9,931 innbyggere i 2018.
Avenida Tláhuac
Avenida Tláhuac er en aveny sørøst i Mexico by. Den starter i Colonia Minerva i Iztapalapa og ender opp i San Pedro Tláhuacs historiske sentrum i Tláhuac. Den het tidligere Calzada México–Tulyehualco, og omfatta også det som i dag heter Calzada Tláhuac–Tulyehualco.
Avenyen ble anlagt allerede på 1500-tallet, og er 18 kilometer lang.
MOSE
MOSE (Modulo Sperimentale Elettromeccanico) er et prosjekt ment å beskytte byen Venezia, Italia, og den venezialagunen mot flom. Byggingen startet i 2003, den første fullstendige testen ble utført i 2020. Den opprinnelige dato for ferdigstillelse var 2011, senere flyttet til 2014, så til 2018 og så i slutten av 2021. Nå er det planlagt at MOSE skal være i full drift i 2023. Prosjektet er et integrert system som består av rader med mobile porter installert ved de tre innløpene Lido, Malamocco og Chioggia, som er i stand til å midlertidig stenge av den venezialagunen fra Adriaterhavet under høyvann.
Sammen med andre tiltak, som kystforsterkning, heving av kaikanter, og asfaltering og forbedring av lagunen, er MOSE designet for å beskytte Venezia og lagunen mot tidevann på opptil 3 meter.
Consorzio Venezia Nuova, et konsortium sammensatt av en gruppe nasjonale og lokale byggefirmaer, er ansvarlig for arbeidet på vegne av Ministry of Infrastructure and Transport (Departementet for infrastruktur og transport) - Venezias vannmyndighet.
Navnet
Før akronymet ble brukt for å beskrive hele flomsikringssystemet, refererte MOSE til prototypen i skala 1:1 av en port som ble testet mellom 1988 og 1992 ved Lido innløpet.
Prosjektet
MOSE er en del av en plan for å beskytte Venezia og lagunen. Prosjektet ble startet i 1987 av departementet for infrastruktur i Venezias. Tiltakene som allerede er fullført eller i gang langs kysten og i lagunen er det viktigste miljøforsvars og forbedringsprosjekt som noen gang er iverksatt av den italienske staten.
Disse tiltakene er ekstremt komplekse, spesielt i urbane omgivelser som Venezia og Chioggia, hvor hevingen må ta hensyn til de fine arkitektoniske og monumentale bygningene. Tiltak for å forbedre det grunne lagunemiljøet er rettet mot å bremse ødeleggelsene av strukturene, forårsaket av synkning og erosjon på grunn av utvasking av bølger. Arbeid pågår i hele lagunebassenget for å beskytte, rekonstruere og gjenopprette miljøet på de mindre øyene, og mudre lagunekanaler og kanaler i byene.
Bygging av MOSE startet 3. april 2003 og de andre byggeplassene startet samme år. Arbeidet startet samtidig og fortsetter parallelt ved de tre innløpene Lido, Malamocco og Chioggia. Det ble også arbeidet med bølgebrytere, småbåthavner, tekniske bygninger og andre anlegg. I tillegg til byggeplassene ved innløpene, var det også fabrikasjonen av hovedkomponentene. I 2020 var rundt 4000 mennesker med på byggingen av MOSE.
Viktige aktiviteter er også i gang for å rette opp forurensning fra industriområdet Porto Marghera, i utkanten av den sentrale lagunen. Øyer som tidligere ble brukt som søppelfyllinger blir sikret og mye av deres forurensede sedimenter blir fjernet.
MOSE prosjektet er i 2021 beregnet til å koste 5,496 milliarder euro, en økning på 1,3 milliarder euro fra den opprinnelige prognosen.
Målet
Målet med MOSE er å beskytte lagunen, dens byer, landsbyer og innbyggere sammen med dens ikoniske historiske, kunstneriske og miljømessige arv for flom.
Selv om tidevannet i lagunebassenget er lavere enn i andre områder av verden (hvor det kan nå så høyt som 20 m), kan fenomenet bli betydelig når det er forbundet med atmosfæriske og meteorologiske faktorer som lavtrykk og den nordøstlige vinden som kommer fra Trieste, bora, eller den varme sørøstlige vinden, Sirocco. Disse forholdene presser bølger inn i Veneziabukten. Høyvannet forverres også av regn og vann som strømmer inn i lagunen fra 36 tilløp som små elver og kanaler.
Flom har forårsaket skade siden antikken og har blitt stadig hyppigere og mer intensere som et resultat av den kombinerte effekten av eustatisme (en økning i havnivået) og synkning (fall i landnivået) forårsaket av natur- og menneskeskapte fenomener. I dag ligger byer og landsbyer i lagunen gjennomsnittlig 23 centimeter lavere i forhold til vannstanden enn på begynnelsen av 1900-tallet, og hvert år forårsaker flommene alvorlige problemer for innbyggerne samt forringelse av arkitektur, urbane strukturer og økosystemet. Over hele laguneområdet er det også en konstant risiko for en mer katastrofal hendelse som den 4. november 1966 (den store flommen) da et tidevann på hele 194 centimeter overflommet Venezia, Chioggia og de andre bebygde områdene.
MOSE er sammen med forsterkning av barriereøya, designet for å gi beskyttelse mot tidevann på opptil 3 meter. MOSE er fleksibel og kan betjenes på forskjellige måter i henhold til egenskapene og høyden på tidevannet. Fordi portene er uavhengige og kan betjenes separat, kan alle tre innløp stenges i tilfelle en eksepsjonell hendelse, innløpene kan stenges en om gangen i henhold til vind, atmosfærisk trykk og høyde på tidevannet, og hvert innløp kan om man ønsker det delvis lukkes.
Byggeplassene ved lagune innløpene
Bygging av MOSE ved innløpene krever kompleks logistisk organisering. Portene ligger i et svært ømfintlig miljøområde, så man prøver å unngå inngrep i området rundt så langt det er mulig. Materialer og maskiner transporteres til sjøs for å unngå overbelastning av veisystemet langs kysten. Arbeid blitt utført uten å forstyrre båttrafikken gjennom innløpene til lagunen noe vesentlig.
Lido innløpet
Ved Lido innløpet er det plassert to rader med klaffporter: barrieren til Nord-Lido (21 porter, total lengde 420 m) og barrieren til Sør-Lido (20 porter, total lengde 400 m). Barrierene er adskilt av en ny kunstig øy som huser de tekniske hovedbyggene for drift av portene.
Malamocco innløpet
Malamocco innløpet er det dypeste (-14 m) i lagunen, og det brukes av handels- og turistskip. For å hindre forstyrrelse av normal havnevirksomhet mens Mose er i drift, er det konstruert en stor sluse for å tillate transitt av store skip, slusen ble satt i drift i 2014. Denne barrieren består av 19 porter.
Chioggia innløpet
En dobbel sluse for fiskebåter, nødfartøyer og lystfartøyer er konstruert ved dette innløpet for å tillate transitt mens portene er i drift. Her er ennå ikke de 18 portene installert, i 2021.
Hengslene
Hengslene utgjør den teknologiske kjernen i sjøforsvarssystemet. Stålportene består av et hanelement, 3 meter høyt og veier 10 tonn, koblet til et hunelement, 1,5 meter og veiende 25 tonn. De er festet til huskonstruksjonen og en festeenhet for å koble sammen han- og hunelementene. Det skal lages totalt 156 hengsler (to for hver port), sammen med noen reserveelementer.
Baby MOSE
'Baby MOSE' er flomsystemet som beskytter Chioggia fra det mest forekommende høyvannet, opp til maksimalt 1,3 m.
Den ble ferdigstilt sommeren 2012, og består av to bevegelige sluser som ligger ved endene av Vena-kanalen, kanalen som krysser sentrum av Chioggia fra nord til sør. Disse kan heves på noen få minutter og beskytter sentrum av Chioggia fra det mest hyppige høyvannet. De to slusene (Vigo og Santa Maria) er like, 18 m lange, 3,3 brede og 0,8 m tykke; ved høyt tidevann heves de på åtte minutter ved hjelp av hydrauliske motorer.
Sammen med heving av kanalbredder og områdene i utkanten av bysentrum, som var ferdigstilt tidligere, er baby Mose i stand til å forsvare seg mot tidevann opp til 1,3 m.
Baby Mose ble ferdigstilt i tide til å holde sentrum av Chioggia tørt under høyvannet i oktober 2012. Ved mer ekstremt høyvann er det nødvendig å vente på at hoved-MOSE kommer i drift og blokkerer inngangen inn til lagunen for tidevannet.
Baby Mose, så vel som de andre inngrepene for beskyttelse og urban områdene i Chioggia de siste årene, ble utført av Magistrate of the Waters of Venezia, gjennom Consorzio Venezia Nuova, sammen med den kommunale administrasjonen.
Kritikk, korrupsjon og rettssaker
Prosjektet har møtt motstand fra miljø og naturvern organisasjoner som Italia Nostra og World Wide Fund, som har kommet med negative kommentarer om prosjektet.
Miljøforeninger har også bedt om inngripen fra EU, ettersom prosjektaktiviteter påvirker områder beskyttet av Nature 2000 Network og det European Directive on birds. Etter en rapport fra 5. mars 2004 av det venetianske parlamentsmedlemmet Luana Zanella, åpnet EU-kommisjonen 19. desember 2005 en overtredelsesprosedyre mot Italia for "forurensning av habitatet" til lagunen. The European Environmental Commission kom til at Italia ikke har oppfylt sine forpliktelser ovenfor fuglelivet. Men arbeidet ble ikke forlangt stoppet.
Usbekistan under Vinter-OL 2022
Usbekistan deltok under Vinter-OL 2022 i Beijing i Kina i perioden 4. til 20. februar 2022.
MOSE
Kritikk, korrupsjon og rettssaker
I 2014 ble 35 personer, inkludert Giorgio Orsoni, Venezias borgermester, arrestert i etter en korrupsjon sanklager i forbindelse med MOSE prosjektet. Orsoni ble anklaget for å ha mottatt ulovlige midler fra Consorzio Venezia Nuova, konsortiet bak byggingen av prosjektet. Pengene benyttet han i sin kampanje for å bli valgt til ordfører.
Persjotravensk
Persjotravensk (ukrainsk: Першотравенськ) er en by i Dnipropetrovsk oblast (provins) i Ukraina. Byen har 28,363 innbyggere (2018).
Kilde: 1959–1970 1979
MOSE
Kritikk, korrupsjon og rettssaker
Det var også en påstander om at 20 millioner euro i offentlige midler hadde blitt sendt til utenlandske bankkontoer og brukt til å finansiere politiske partier.
Etter rettssaken som involverte en del av ledelsen til Consorzio Venezia Nuova, grep staten inn for å sikre ferdigstilling av flomforsvarssystemet. Consorzio fikk en ekstraordinære ledelsen som garantere riktig fullføring av Mose.
Mens MOSE sine støttespillere sier at den kan håndtere trusselen om stigende vannstand fra global oppvarming, har andre tvilt på at prosjektet kan møte denne utfordringen. Luigi D’Alpaos, professor i hydraulikk, skrev at "MOSE er foreldet og filosofien er feil". Han mener problemet er at når det skal håndtere det stigende have, kan de bare gjøre det ved å heve slusene så ofte at de ville fungere som en "nesten permanent vegg". Dette ville i sin tur ødelegge lagunens sirkulasjon med Adriaterhavet. Venezias lagune ville blitt et "stillestående basseng med alger og avfall".
Flom nivå
Eksepsjonelt høyvann, Acqua alta, har truet byen siden 1935, nivåer på 1,4 m eller mer er registrert under følgende flom, hvor 13 av de 21 hendelsene som skjedde i det 21. århundre:
Karl-Christian Agerup
Karl-Christian Agerup (født 12. november 1962; opprinnelig Karl-Christian Kristensen) er en norsk gründer og investor. Han er styreleder i Schibsted.
Bakgrunn, utdanning og tidlig yrkesliv
Karl-Christian Agerup vokste opp i Fredrikstad og tok bachelorgrad ved Copenhagen Business School i København i Danmark, før han senere tok mastergrad (M.Sc) ved MIT i Boston i USA.
Agerup var i sine tidlige år aktivt engasjert i politikk, og var blant annet Operasjon Dagsverk leder i 1982, leder i Norges Gymnasiastsamband i 1983, landsstyremedlem og politisk sekretær i Unge Høyres Landsforbund i 1984 og organisasjonssjef i TV-innsamlingen TV-aksjonen «Ungdomskampanjen 1985».
Etter 3 år i konsulentselskapet McKinsey & Co etablerte han i 1996 sammen Ingar Østby Hugin AS en av de første kommersielle Internett innholdstjenestene i Norge. Selskapet ble senere solgt til Euronext, og inngår i dag i produktsortimentet til Reuters]. Han var Adm. Dir. (1996-2000) og senere styreleder (2000-2006) i selskapet.
Northzone, Oslotech og Antler
Agerup og Østby etablerte i 1995 Venture Partners AS, som senere ble omdøpt til Northzone Venture, med Bjørn Stray og Tellef Thorleifsson som co-gründere. Agerup var partner i Northzone Venture fra etableringen av det første fondet i 1997 og frem til 2010, og han har hatt flere styreverv i Northzone sine porteføljeselskaper.
Fra 2010 til 2020, som adm. dir. i Oslotech/Forskningsparken i Oslo, etablerte Agerup i Forskningsparkens regi inkubatorene StartupLab, Aleap og Sharelab , og var i en årrekke styreleder og styremedlem i disse. Gjennom StartupLab ble også tidligfase venture fondet StartupLab Founders etablert med Agerup som styreleder de første årene.
Fra januar 2021 har han sittet i den globale ledergruppen til Antler, et globalt tidligfase venture capital selskap hvor han hadde ansvaret for investeringsstrategi og investeringsaktiviteten på tvers av alle Antler sine fond.
Styreverv og æresbevisninger
Agerup mottok på vegne av Hugin AS prisen som «Årets Gullmus» for beste internettjeneste av Computerworld i 1997.
Agerup tok i 1999 initiativet til gründernettverket First Tuesday i Norge og arrangerte sammen med Bjørn Semundseth og Bernhard Steen nettverkets månedlige samlinger av gründere, investorer og serviceleverandører. For dette mottok de prisen som «Årets Internettperson» i 2006.
Agerup har vært styreleder i Admincontrol AS og Norges forskningsråd sitt FORNY-program. Han var fra 2008 til 2012 nestleder i styret i Norfund SF og har tidligere blant annet sittet i styrene til DnB ASA, Zalaris ASA, Teknologirådet og en rekke mindre teknologiselskaper.
Schibsted og Stiftelsen Tinius
Han ble innvalgt som varamann for Schibsted sin hovedeier Tinius Nagell Erichsen til Schibsted styret i 2003 og har, med unntak av årene 2013 - 2019 vært medlem av styret i Schibsted ASA siden. Han var styremedlem i Aftenposten fra 2010 til 2016.
Tinius Nagell-Erichsen etablerte i 1996 «Stiftelsen Tinius» som kontrollerer stemmeretten til 25 % av aksjene i Schibsted. Stiftelsen Tinius sitt formål er å fremme frihet og uavhengighet for Schibsteds aviser og massemedia. Agerup er styremedlem i stiftelsen.
Erik Sjøvall
Nils Erik Sjøvall (født 18. mai 1911, død 21. april 1988) var en norsk friidrettsutøver som var medlem av IF Hellas og Oslo Turn. Han representerte Norge under EM i friidrett 1938 der han kvalifiserte seg til semifinalen på 100 meter med tiden 10,7.
Sjøvall ble norsk mester på 100 m i 1937 og 1938 og på 200 m i 1938.
Sjøvall løp 100 meter på 10,4 på Bislett, Oslo 21. august 1938. Tiden var sett i ettertid en tangering av Gustav Hansens norske rekord fra 1931 som ble godkjent som offisiell norgesrekord i 1945.
Norsk Geofysisk Forening
Norsk Geofysisk Forening (etablert i Geilo i 1917) er en norsk organisasjon for de som forsker på geofysikk i Norge. Sin første leder var Vilhelm Bjerknes. Foreningen fremmer samarbeid mellom geofysikere som arbeider i de forskjellige grenene til geofysikk som meteorologi, oseanografi, hydrologi, faste jords fysikk, geodesi, kosmisk fysikk/ionosfærefysikk. Den har omtrent 200 medlemmer, som arbeider for det meste i Oslo-området, Bergen og Tromsø.
I anledning 100-års jubileum i 2017, publiserte foreningen en e-bok som kan fritt lastes ned om historien til geofysikk i Norge. Foreningen utga også fra 1921 til 1985 tidsskriftet Geofysiske Publikasjoner som ble til Geofysica Norvegica. Alle artiklene er fritt tilgjengelige fra websiden til foreningen.
Ptilophorus
Ptilophorus er en slekt av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin.
Utseende
Middelsstore, avlange, brunrøde til svarte snyltebiller. Hannene har buskformede antenner.
Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten.
Supervía Poniente
Supervía Poniente er et motorveiprosjekt i Mexico by som skal forbinde Santa Fe med Anillo Periférico ved krysset med Avenida Luis Cabrera. Veien skal etter planen åpnes i slutten av 2012. Den blir rundt fem kilometer lang, med en rekke tuneller og bruer, og skal krysse Calzada de las Águilas, Desierto de los Leones og Avenida las Torres, med forlengelse over Avenida Los Poetas til Avenida Luis Cabrera. Dette kjempeprosjektet har som mål å få bukt med trafikkproblemene i Santa Fe. Det økologiske bussystemet Eco Bus sin Linje 2 skal gå langs motorveien.
Cleyera japonica
Cleyera japonica er en planteart i familien Pentaphylacaceae.
Den er en eviggrønn busk eller tre som blir 2–10 m høy. Bladene er elliptiske til ovale, 5–15 cm lange, 2,5–6 cm brede, læraktige, glatte, lysegrønne under og mørkegrønne på oversiden. De har kileformet basis og er tilspissede. Unge blad er bronsefargede. Bladstilken er 7–10 mm lang, og bladranden er hel. Hovednerven er litt inntrykket på undersiden, og det er 6–8 par sidenerver.
Blomstene sitter enkeltvis eller opptil 3 sammen i bladhjørnene. De er femtallige, tvekjønnede og velluktende. Kronbladene er hvite og 8 mm lange. Det er 25–30 pollenbærere som er 4–6 mm lange. Griffelen er 6 mm lang og todelt i enden. Frukten er bærlignende, rund, purpursvart og 8–10 mm i diameter.
Cleyera japonica vokser vilt i skog og kratt i Øst-Asia og Himalaya. Den finnes i Japan, Kina, Taiwan, nordlige India, Myanmar og Nepal. I Japan kalles den sakaki (榊) og er mye plantet ved shintotempler. Kvister fra trærne brukes som offer i ritualer, og plasseres på begge sider av husaltre (kamidana). Arten blir også plantet som prydbusk i andre land. Det finnes en kultivar med hvitspraglete blad, 'Tricolor'. Planten er ikke særlig hardfør, og i Norge må den dyrkes i potter som tas inn om vinteren.
Natasha Hastings
Natasha Hastings (født 23. juli 1986) er en amerikansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter.
Avenida 20 de Noviembre
Avenida 20 de Noviembre er en brei aveny i den sørlige delen av Mexico bys historiske sentrum. Den er forbundet med Calzada de Tlalpan i sør, ved Plaza Tlaxcoaque, og går nordover til Plaza de la Constitución foran katedralen.
Avenyen blei åpna i 1936. Under bygginga måtte man rive flere bygninger av historisk verdi, mens andre ble gjort mindre. Den har tidligere hatt navna Callejón de la Diputación og Callejón del Portal de las Flores.
Maskerade (film)
Maskerade er en østerriksk operettefilm fra 1934 i regi av Willi Forst, og med manus av Forst og Walter Reisch.
Handling
Historien er lagt til Wien, rundt 1900. Etter et maskert karneval tillater Gerda Harrandt, kona til kirurgen Carl Ludwig Harrandt, den fasjonable kunstneren Ferdinand Heideneck (spilt av Adolf Wohlbrück) å male et portrett av henne kun iført en maske og en muffe. Denne muffen tilhører imidlertid Anita Keller (spilt av Olga Tschechowa) som i hemmelighet er malerens elskerinne. Men hun er også forloveden til hofforkester-sjefen Paul Harrandt (spilt av Walter Janssen) broren til Gerdas ektemann. Dette portretter blir kort tid senere publisert i en avis.
Når Paul oppdager dette portrettet, og stiller Heideneck noen spørsmål om identiteten til modellen hans, blir kunstneren tvunget til å improvisere en historie. Han finner på en fortelling om en kvinne som heter Leopoldine Dur som den påståtte modellen. Leopoldine Dur viser seg imidlertid å være en ekte kvinne (spilt av Paula Wessely) og Heideneck stifter bekjentskap med henne kort tid senere. Dette gjør kjæresten hans Anita så misunnelig at hun skyter ham. Men han overlever, og Leopoldine pleier skadene hans. Den virkelige identiteten til kvinnen i portrettet forblir imidlertid et mysterium.
Johannes Henricus J. Te Maarssen
Johannes Henricus J. Te Maarssen S.V.D. (født 3. september 1933 i Groenlo i provinsen Gelderland i Nederland) er emeritert katolsk biskop i Kundiawa i Papua Ny-Guinea.
Prest
Johannes Henricus J. Te Maarssen inntrådte i Steylermisjonærenes orden og mottok prestevielsen den 31. januar 1960. Han arbeidet som misjonær i det som ble Papua Ny-Guinea i det apostoliske vikariat Goroka og fra 1966 i bispedømmet ved samme navn.
Da bispedømmet Kundiawa ble opprettet i 1982 som en utskillelse fra Goroka, ble Te Maarssen generalvikar der.
Han ble utnevnt til bispedømmeadministrator for Kundiawa i 1999, etter avgangen til biskop William Joseph Kurtz som hadde blitt utnevnt til koadjutorerkebiskop i Madang.
Biskop
Pave Johannes Paul II utnevnte ham den 10. mai 2000 til biskop av Kundiawa. Han ble bispeviet av koadjutorerkebiskopen av Madang, Wilhelm Joseph Kurtz SVD, den 24. august samme år; medkonsekrerende var Michael Meier SVD, erkebiskop av Mount Hagen, og Arnold Orowae, hjelpebiskop i Wabag.
10. mai 2000 ble han utnevnt til biskop av Kundiawa. Hans bispeinnvielse fant sted 24. august 2000.
Den 12. januar 2009 innvilget pave Benedikt XVI hans alderbetingede avskjedssøknad. Deretter fortsatte han å bo i Papua Ny-Guinea og var blant annet fortsatt aktiv ved Liturgical Catechetical Institute, hvor han utarbeidet en ny versjon av et missale på pidgin.
Episkopalgenealogi
Hans episkopalgenealogi er:
Mustadhagen kulvert
Mustadhagen kulvert er en veitunnel i Gjøvik sentrum i Innlandet. Tunnelen er en del av riksvei 4. Den er ca. 200 meter lang.
Langå (Nyborg kommune)
Langå er et tettsted på Østfyn, i Nyborg kommune, Region Syddanmark, med 202 innbyggere i 2016. Langå ligger ca 13 km sørøst for Ørbæk, 19 km nordøst for Svendborg og 16 km sør for Nyborg, og Sekundærrute 163 går rett øst for byen. .
Navn og etymologi
Langå ble i 1407 omtalt som Langw, trolig det samme som langhøj, av lang og endelsen høj, som betyr høyde eller gravhaug.
Klima
Gjennomsnittstemperaturen er 8°C gjennom året, med gjennomsnitt i august på 16,0°C som den varmeste måneden og 0,2°C i februar som den kaldeste måneden. Gjennomsnittlig nedbør er 602 mm, og den tørreste måneden er februar med 34 mm og den våteste er november med 65 mm gjennomsnittlig nedbør.
Historie
Langå kirke er bygd cirka 1130, og har kommunens eldste kirkeklokke. Tårn og våpenhus ble, i likhet med mange andre kirker, først oppført omkring 1500-tallet. . Langå ble udskiftet i 1808, dvs at gårdene fikk egen jord. De eldste husene som fortsatt står er fra 1880-tallet. I den sørlige delen av Langå Sogn ble det omkring år 1880 funnet en liten gravplass med noen svært rike graver fra førromersk jernalder, som er perioden 500 f.Kr til år 0. Blant de gjenstandene som ble funnet i gravene var 6 bronsekar, 4 gullringer og restene av en firehjulet hestevogn. I 1899 beskrives Langå slik: «Byen Langaa (1407: Langw, maaske Langhøj), ved Landevejen, med Kirke, Præstegd., Skole, Andelsmejeri og Jærnbanestation („Rygaard Station")». Langå Forsamlingshus ble bygd i 1901.
Langå fikk jernbanestasjon på Svendborg-Nyborg-banen, som ble etablert i 1897. Stasjonen fikk navnet Rygaard, fordi navnet Langå var brukt av Langå på Østjylland. Jernbanen ble lagt ned i 1964, da ble også posthuset og meieriet lagt ned. Skolen ble også lagt ned da Langå Sognekommune i 1966 ble en del av Ørbæk kommune. Langå ble kåret til «Årets Landsby 2011» i Nyborg Kommune, bl.a. fordi byen hadde fått oppdatert hjemmeside og mange aktiviteter for både barn og voksne, samt kampen for en sykkelsti mellom Langå og Øksendrup.
Befolkningsutvikling:
Moralteologi
Moralteologi (latin: theologia moralis) er i Den katolske kirke en betegnelse for de systematiske arbeidene på etikkens område. Disse arbeidene er basert på Bibelen, overleveringen og den klassisk gresk-romersk moralfilosofien.
Den mest innflytelsesrike moralteologen er Thomas Aquinas. Innen moderne moralteologi benytter en seg også av erkjennelser fra psykologi og samfunnsvitenskap.
Etter Konsilet i Trient har begrepet dekket en egen teologisk disiplin med sine egne metoder, de såkalte moralsystemer. I den etterfølgende tiden har det vært skiftende teologiske og filosofiske forutsetninger og praktiske krav.
Liste over tildelinger av St. Olavsmedaljen med ekegren
Liste over tildelinger av St. Olavsmedaljen med ekegren omfatter personer det er kjent har blitt tildelt den norske utmerkelsen St. Olavsmedaljen med ekegren. Denne medaljen ble innstiftet under andre verdenskrig til belønning av personlig innsats for Norges sak under verdenskrigen. I 2010 ble det bestemt at medaljen også kan tildeles for stridsinnsats i operasjoner etter andre verdenskrig. St. Olavsmedaljen med ekegren er godkjent til bruk på norsk militær uniform.
En oversikt over norske mottagere inntil 1995 finnes i boken Krigskorset og St. Olavsmedaljen med ekegren, der det opplyses at 779 personer er tildelt St. Olavsmedaljen med ekegren. Oversikten i boken inneholder imidlertid en del dobbeltoppføringer, mens noen utenlandske mottagere mangler. Det finnes også oversikter over mottagere i Norges statskalender for årene 1947, 1948, 1949 og 1950, samt i boken Den høyeste heder (1967). Denne listen er supplert med enkeltopplysninger fra andre bøker, avisartikler og andre offentlig tilgjengelige kilder. Det er uvisst om listen er komplett.
St. Olavsmedaljen er en annen, sivil utmerkelse. Oversikten under omfatter ikke mottagere av denne medaljen.
Nortrygd
Nortrygd var et IT-system utviklet i regi av Rikstrygdeverket.
Systemet var basert på minimaskiner levert av Norsk Data. Da systemet TRESS-90 var blitt erklært mislykket, ble funksjonene flyttet over til Infotrygd.
Zdzisław Beksiński
Zdzisław Beksiński (født 24. februar 1929, død 21. februar 2005) var en polsk maler, fotograf og billedhugger som spesialiserte seg innen dystopisk surrealisme. Beksiński utførte sine malerier og tegninger på en måte han kalte «barokk eller gotisk». Hans verk oppsto hovedsakelig i to perioder. Den første perioden av arbeidet er generelt ansett for å inneholde ekspresjonistiske farger med en sterk stil, «dystopisk realisme» og surrealistisk arkitektur, som et dommedagsscenario. Den andre perioden inneholdt mer abstrakt stil, med hovedtrekkene i formalisme.
Kabange Mupopo
Kabange Mupopo (født 21. september 1992) er en zambisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter.
Alejandro Gallinal (Uruguay)
Alejandro Gallinal eller Cerro Colorado er en by i Florida-departementet i det sørlige Uruguay. Byen har om lag 1 357 innbyggere. Alejandro Gallinal ble grunnlagt i 1915.
Befolkning
Alejandro Gallinal har 1 357 innbyggere (Beregning 2011)
Kilde:
Transport
Ruta 7 forbinder Alejandro Gallinal med Melo og Fraile Muerto (øst).
Sierra Leone under Samveldelekene 2022
Sierra Leone deltar under Samveldelekene 2022 fra 28. juli til 8. august 2022 i Birmingham, England. Det er 13. gangen Sierra Leone deltar under samveldelekene.
Joshua Wyse og Hafsatu Kamara var landets flaggbærere under åpningen av lekene.
Pidhorodne
Pidhorodne (ukrainsk: Підгородне; russisk: Подгородное, Podgorodnoje) er en by i Dnipropetrovsk oblast (provins) i Ukraina. Byen har 19,524 innbyggere (2019).
Kilder: 1826, 1897 ; 1939–2020
Jekaterina Renzjina
Ekaterina Renzhina (født 18. oktober 1994) er en russisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter.
Patience Okon George
Patience Okon George (født 25. november 1991) er en nigeriansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter.
Shi Kuang
Shi Kuang (kinesisk: 师旷; pinyin: Shī Kuàng, «musikkmester Kuang») var en berømt musiker i oldtidens Kina i vår- og høstannalenes tid under Zhou-dynastiet.
Arven etter onkel Rin-Tin-Tei
Samson og Roberto - Arven etter onkel Rin-Tin-Tei fra 1998 er den første boka i serien om Samson og Roberto skrevet av Ingvar Ambjørnsen. Den handler om hunden Samson og katten Roberto, to fattige venner fra byen. I denne boka arver Samson Fjordgløtt pensjonat av sin onkel og de flytter dit for å drive stedet. Der møter de mange underlige karakterer.
Shi Kuang
Han virket ved hoffet til hertug Ping (Jin Ping gong 晋平公) i staten Jin og var kjent for sitt sikre gehør. Ifølge legenden ble han født uten øyne. Det er i det hele tatt overlevert en rekke legender om ham, og det er mye tale om ham i boken Zhuangzi og i legendesamlingene i historiekrøniken Zuozhuan.
Det fortelles at han kunne rådgi hertug Ping da staten Qis hær angrep Jin - han hørte av fuglenes skrik når Qi trakk seg tilbake.
Arven etter onkel Rin-Tin-Tei
Flere bøker i serien er:
Shi Kuang
Boken Qínjīng (禽经; «fugleboken»), Kinas tidligste ornitologiske verk, tilskrives tradisjonelt ham. Men i virkeligheten må dette verket stamme fra Tang- eller Song-tiden.
Sturla Ásgeirsson
Sturla Ásgeirsson (født 20. juli 1980 i Reykjavík) er en islandsk håndballspiller som spiller for Valur Reykjavik.
Ásgeirsson har spilt i flere større turneringer for Island. Han var en del av troppen da Island tok sølv i OL i 2008, samt da Island tok bronse i EM i 2010
Hattem
Hattem er en by og kommune i provinsen Gelderland i det østlige Nederland. Kommunen hadde 0 innbyggere i og innbefatter landsbyen 't Zand.
Adama Mbengue
Adama Mbengue (født 1. desember 1993) er en senegalesisk fotballspiller som spiller for den franske klubben LB Châteauroux.
Landslaget
Han erstattet Saliou Ciss i s tropp til VM i fotball 2018 i Russland.
Ammoniumsulfat
Ammoniumsulfat ([]2) er et salt av ammoniakk og svovelsyre.
Fremstilling
Ammoniumsulfat fremstilles kommersielt ved å la ammoniakk reagere med svovelsyre. Grunnstoffet renses gjennom omkrystallisering.
Egenskaper
Ammoniumsulfat danner store rombekrystaller, smaker noe saltaktig og er lettløst i vann. Vannløsningen taper litt ammoniakk ved koking og danner et surt sulfat. Ammoniumsulfat er ikke løselig i etanol eller flytende ammoniakk. Hvis det tørre saltet varmes opp, begynner det, uten å smelte, å avgi ammoniakk allerede ved 100 °C. Ved 300 °C henfaller saltet fullstendig til ammoniakk og svovelsyre.
Bruk
Ammoniumsulfat brukes som gjødselmiddel og for fremstilling av andre ammoniumsalter. Når det havner i jorden, frigjøres i jorden og danner svovelsyre, og ammoniumionene tilfører nitrogen.
I biokjemien er ammoniumsulfatutfelling en vanlig metode for å rense proteiner.
Ripidius
Ripidius er en slekt av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin.
Nadezjda Kotljarova
Nadezjda Kotljarova (født 12. juni 1989) er en russisk friidrettsutøver som konkurrerer i sprintløp. Hun representerte landet sitt i VM i friidrett 2015 i Beijing, der hun ble slått ut i semifinalen på 400 meter.
Jöölboom
Jöölboom (sildfrisisk) eller Kenkenbuum (førfrisisk). også kalt «Friesenbaum», er den nordfrisiske varianten av det moderne juletreet. Det nordfrisiske juletreet består av et cirka 50 cm høyt trestativ, hvori det er innflettet en krans av buksbom eller vedbend eller andre vintergrønne grener. Stativet er derutover pyntet med flere trolldeigsfigurer samt tre epler. Trolldeigfigurer kalles på nordfrisisk for kenkentjüch. Også nord for den tysk-danske grense kjenner man til julepynt av trolldeig. Figurene avbilder en rekke bruksdyr som svin, ku, får, hest, hane, fisk og et seglskip og en vindmølle. Figurene tilskrives en kulturell symbolsk betydning. Kanskje forestilte figurene kalendersymboler og var uttrykk for en førkristen gudedyrkelse. Ved stativets fot settes en figur med Adam og Eva med slangen. Med adventskransens voksende popularitet ble det også skikk å sette fire lys på stativet.
Ripidius
Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten.
Jöölboom
Det nordfrisiske juletreet i sin nåværende form dukket først opp på de nordfrisiske øyer på midten av 1800-tallet. Det var vanskelig å grantrær på de ofte skogløse øyene, hvormed ideen med å pynte stativet med vintergrønt oppstod. Jöölboomet selv er eldre.
Infotrygd
Infotrygd (noen ganger skrevet INFOTRYGD eller Info-trygd) er et system utviklet i regi av Rikstrygdeverket for databehandling innen trygd.
Jöölboom
Stativet er ofte plassert i nærheten av vinduet eller på et bord midt i stuen.
Padling under Sommer-OL 2016 – C-1 200 meter menn
C-1 200 meter flatvann for menn i padling under Sommer-OL 2016 fant sted fra 17. til 18. august 2016 på Lagoa Rodrigo de Freitas i Rio de Janeiro.
Infotrygd
Infotrygd ble tatt i bruk i 1978. Systemet ble utviklet og driftet av IBM, men da NAV ble tvunget til å sette driftsansvar for systemet på anbud, vant Cap Gemini kontrakten i 2007.
Irak i Tyrkvisjonens sangkonkurranse
Irak i Tyrkvisjonens sangkonkurranse, eller irak-turkmenere, er en oversikt over Iraks, eller irak-tyrkmenernes, deltakelser og resultater i Tyrkvisjonens sangkonkurranse. Irak debuterte i den første utgaven av konkurransen i 2013, og har senere deltatt i alle konkurransen som har blitt arrangert.
Infotrygd
Systemet kjører på IBM stormaskiner.
Irak i Tyrkvisjonens sangkonkurranse
Bakgrunn
Irak er ett av landene som har deltatt alle de årene Tyrkvisjonens sangkonkurranse har blitt arrangert siden den første konkurransen i 2013. I de tre første årene ble deltakerne presentert med landets navn og flagg, og i 2020 ble deltakeren presentert som en representant for Iraks tyrkiske befolkning under det irakiske og irak-turkmenernes uoffisielle flagg.
Infotrygd
Infotrygds konkurrent het Nortrygd.
Irak i Tyrkvisjonens sangkonkurranse
Bakgrunn
De irakiske turkmenerne, eller tyrkerne, utgjør mellom seks og ti prosent av Iraks befolkning, og de er i hovedsak bosatt i Turkmeneli-regionen i den nordlige delen av landet. Språket deres, oghuz-tyrkisk, blir betraktet som en aserbajdsjansk dialekt, men skriftspråket er det samme som det som benyttes i Tyrkia.
Türkmeneli TV i Kirkuk har siden 2013 vært organisator for landets deltakelser og kringkaster sangkonkurransen i deler av Irak.
Historie
I løpet av de tre første årene Irak deltok i Tyrkvisjonens sangkonkurranse, oppnådde landet en 17.-plass som sin beste plassering. Ahmed Duzlu, som deltok både i 2013 og i 2014, kvalifiserte seg ikke videre fra delfinalen de to årene han representerte landet. I 2015 ble det ikke arrangert delfinale, da den tyrkiske vokalisten Oğuz Sırmalı representerte landet. I de fire påfølgende årene ble sangkonkurransen avlyst. I 2020 returnerte konkurransen, og Sarmad Mahmood ble da valgt til å representere Irak.
Carline Muir
Carline Muir (født 1. oktober 1987) er en canadisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 400 meter.
Lulli Sperati
Alvilde «Lulli» Sperati (født 13. mai 1873 i Christiania, død 10. oktober 1946 i Oslo) var en norsk skuespillerinne og sangerinne.
Familie
Lulli Sperati var datter av kapellmester Robert Ferdinand Arnold Sperati (1848–84) og skuespiller Salmine Octavia Svendsen (Octavia Sperati, 1847-1918). Hun var sønnedatter av dirigenten og komponisten Paolo Sperati (1821–84), og søster av filmskuespilleren Robert Sperati (1872–1945). Hun ble 20. juni 1902 gift i Johanneskirken i Bergen med agent Richard Jordan.
Liv og virke
Lulli Sperati debuterte ved Den nationale Scene i Bergen 18. mars 1891 i rollen som Sigrid i Til Sæters. Hun var ansatt ved dette teatret til 1896.
I perioden 1896-1898 opptrådte hun som sangerinne ved Eldorado i Kristiania. I samme tidsrom oppholdt hun seg også i utlandet for å studere videre, blant annet hos den danske sangeren Sextus Miskow fra høsten 1896. Dessuten var hun i denne perioden å se på ulike scener omkring i landet, sammen med blant andre sin mor.
Sperati var igjen ved Den nationale Scene i perioden 1898-1905. Der opptrådte hun høsten i operaen Kynthia av Hans Wiers-Jenssen og Christian Danning. Hun hadde en god sangstemme og et ikke ubetydelig talent, og ble flittig benyttet i mange ulike roller, fra talestykker til operaer.
Hildur Sommerfeldt
Familie
Hildur Sommerfeldt var gift med den tyske ingeniøren og revisoren August Koch. De var foreldre til sanger, sangpedagog og kvinnesaksforkjemper Hildur Schirmer, som ble gift med arkitekten Adolf Schirmer. Deres sønn Oscar Koch, konsertmester i Bremen, ble gift med Betsy Gude, en datter av maleren Hans Gude. Hennes etternavn er også stavet Sommerfelt.